IT พุ่งเกือบ 12% นิวไฮในรอบ 3 ปี 8 เดือน โบรกฯ แนะ “ซื้อ”
IT พุ่งเกือบ 12% นิวไฮในรอบ 3 ปี 8 เดือน ล่าสุดณ เวลา 14.50 น. อยู่ที่ 4.18 บาท บวก 0.44 บาท หรือ 11.76% สูงสุด 4.40 บาท ต่ำสุด 3.74 บาท ด้วยมูลค่าซื้อขาย 123.23 ล้านบาท โบรกฯ แนะ “ซื้อ” 
30 ม.ค. 2560

ผู้สื่อข่าวรายงานว่า ราคาหุ้นบริษัท ไอที ซิตี้ จำกัด (มหาชน) หรือ IT ล่าสุด ณ เวลา 14.50 น. อยู่ที่ 4.18 บาท บวก 0.44 บาท หรือ 11.76% สูงสุด 4.40 บาท ต่ำสุด 3.74 บาท ด้วยมูลค่าซื้อขาย 123.23 ล้านบาท โดยราคาหุ้นปรับตัวสูงสุดในรอบ 3 ปี 8 เดือน ตั้งแต่ราคาหุ้นอยู่ที่ระดับ 4.26 บาท ณ วันที่ 21 พฤษภาคม 2556

บล.ซีไอเอ็มบีระบุว่าในบทวิเคราะห์ (30 ม.ค.60) แนะนำ “ซื้อ”IT แนวต้าน : 4.00 และ 4.30  /  แนวต้านสำคัญ  4.60  และ แนวรับ : 3.88 และ 3.84โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มสูงขึ้น เคลื่อนไหวออกด้านข้างจากแรงขายทำกำไรที่บริเวณจุดสูงสุดเดิม แต่ปริมาณการซื้อขายค่อนข้างเบาบางทำให้แนวโน้มหลักยังมีโอกาสปรับตัวเพิ่มขึ้น 
ในขณะเดียวกัน MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเหนือระดับ 70 แนะนำซื้อ IT โดยมีแนวรับที่ 3.88 และ 3.84 เพื่อคาดหวังการปรับตัวเพิ่มขึ้นไปทดสอบแนวต้านที่ 4.00 และ 4.30 เป็นจุดขายทำกำไร STOP LOSS ถ้าราคาหุ้นปิดต่ำกว่า 3.74 ลงไป 